La bàscula municipal és ja gratuïta per als usuaris
09 de abril de 2019

Des del 5 d'abril la bàscula municipal és gratuïta per als usuaris. Tal com informen des del departament d’Agricultura, la bàscula no accepta ja monedes però es podrà continuar utilitzant de manera gratuïta per a no causar cap molèstia als usuaris.

Al no acceptar monedes l'emissió del tiquet serà automàtica, és a dir, una vegada la bàscula detecte que el pes s'ha estabilitzat s'expedirà el tiquet, sense la necessitat d'introduir diners. És per això que s'haurà de prestar especial atenció perquè el mesurament siga correcte.

En el cas que el mesurament siga erroni s'haurà d'abandonar la bàscula i tornar a entrar ja que la mateixa no tornarà a emetre tiquet fins que no torne a zero.